
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/134/2026 8726203181 06. 10. 2026 JUDr. Marián Furman ECLI:SK:OSPP:2026:8726203181.3
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, v právnej veci navrhovateľa: A. B., nar. XX.XX.XXXX, trvale bytom C., A. XXX/XX, t. č. bytom D. XX, právne zastúpená: JUDr. Mária Dideková, advokátka, Zdravotnícka 2, 058 01 Poprad proti odporcovi: E. B., nar. XX.XX.XXXX, trvale bytom C., A. XXX/ XX, právne zastúpený: JUDr. Peter Behúň, advokát, Námestie sv. Egídia 44, 058 01 Poprad, v konaní o rozvod manželstva a úpravu rodičovských práv a povinností na čas po rozvode manželstva k mal. deťom: A. B., nar. XX.XX.XXXX a F. B., nar. XX.XX.XXXX, zastúpení kolíznym opatrovníkom Úradom práce, sociálnych vecí a rodiny Poprad, takto rozhodol: I. Manželstvo účastníkov konania: A. B., G. H., nar. XX.XX.XXXX a E. B., nar. XX.XX.XXXX uzavreté dňa 06.07.2013, zapísané v knihe manželstiev matričného úradu Hôrka vo zväzku 8, ročník 2013, na strane 183, pod poradovým číslom 19 r o z v á d z a . II. Na čas po rozvode s c h v a ľ u j e rodičovskú dohodu v nasledovnom znení: Zveruje maloleté deti: A. B., nar. XX.XX.XXXX a F. B., nar. XX.XX.XXXX do striedavej osobnej starostlivosti oboch rodičov s tým, že obaja rodičia budú maloleté deti zastupovať a spravovať ich majetok. Striedavá starostlivosť sa bude realizovať v týždennom intervale s tým, že od nedele od 17:00 hod. každého párneho týždňa v roku do najbližšej nedele do 17:00 hod. každého nepárneho týždňa v roku bude osobnú starostlivosť o maloleté deti zabezpečovať matka a od nedele od 17:00 hod. každého nepárneho týždňa v roku do najbližšej nedele do 17:00 hod. každého párneho týždňa v roku bude osobnú starostlivosť o maloleté deti zabezpečovať otec. Matka je povinná maloleté deti v stanovenom čase prevziať v bydlisku otca a otec je povinný maloleté deti v stanovenom čase prevziať v bydlisku matky. Každý z rodičov je povinný v stanovenom čase odovzdať maloleté deti do osobnej starostlivosti druhého rodiča. Rodičia sa zaväzujú odovzdávať si maloleté deti s potrebnými osobnými vecami a maloleté deti na odovzdanie druhému rodičovi riadne pripraviť. Počas trvania striedavej osobnej starostlivosti rodičov výživné na mal. deti neurčuje. Matka bude poberať daňový bonus a otec rodinné prídavky. III. Žiaden z účastníkov n e m á nárok na náhradu trov konania. odôvodnenie:
1. Podľa § 221 Civilného sporového poriadku písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania alebo b) to ustanovuje tento zákon. 2. O trovách konania rozhodol podľa § 52 Civilného mimosporového poriadku. Poučenie: Proti tomuto rozsudku je prípustné odvolanie, ktoré možno podať do 15 dní od jeho doručenia v 3 vyhotoveniach, a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Účastníci konania, ktorí sa práva odvolania výslovne vzdali, toto právo nemajú. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726203181.3 (dáta aktuálne k 12. 11. 2026). Záväzné je znenie zverejnené súdom.




